Oupa gevonnis ná hy kleinkind verkrag‘n 65-jarige man is in die Esikhawini-streekshof in KwaZulu-Natal gevonnis nadat hy sy negejarige kleindogter verkrag het. “Die man is Woensdag 18 jaar tronkstraf opgelê,” het kol. Jay Naicker, woordvoerder van die polisie, Vrydag gesê. Die negejarige het op 27 Augustus 2012 saam met maatjies gespeel toe haar oupa haar na sy huis geneem en daar verkrag het. “Die slagoffer se ma het haar pa op heterdaad betrap en die voorval by die polisie aangemeld.” Die beskuldigde is ‘n dag later in hegtenis geneem en van verkragting aangekla. Lt.gen. Mmammonnye Ngobeni, provinsiale polisiekommissaris, het die vonnis verwelkom.